# data[].attributes.body
Mellem 3-5 % af alle børn i skolealderen opfylder kriterierne for at få diagnosen ADHD. Tallet er lavere for voksne. Drenge får stillet diagnosen ADHD tre gange så hyppigt som piger.

At drenge og mænd hyppigere får stillet diagnosen ADHD, betyder ikke, at færre piger og kvinder har vanskeligheder med opmærksomhed. Men der ses en tendens til, at pigernes vanskeligheder af forskellige årsager let overses eller misforstås af omgivelserne. Drengene bliver ofte beskrevet som ”den urolige dreng” og pigerne som ”den usædvanlige pige”.

Nyere forskning peger på, at ADHD ofte kommer forskelligt til udtryk hos piger og drenge. Pigerne fremtræder oftere som mindre impulsive og udadreagerende, og deres adfærd virker derfor ikke forstyrrende for omgivelserne.

# data[].attributes.body
Man taler om, at mange piger har en ”stille” form for ADHD. Hyperaktivitet hos piger kan dog ofte komme til udtryk på andre måder end hos drengene, idet pigerne kan være hyper-snaksalige frem for hyperaktive.

På samme måde kan problemer med opmærksomhed hos pigerne komme til udtryk ved, at de virker uorganiserede og dagdrømmende frem for let-afledelige.

En pige med ADHD kan være den stille pige, som let taber tråden i en samtale, forstyrres af lyde udefra, og som måske sidder roligt på stolen, men dimser med håret, neglene, en kuglepen eller tilsvarende.

Piger og drenge har de samme vanskeligheder, indtil de er fire år gamle, men fra 5 til 11-årsalderen er drengene overrepræsenterede i det psykiatriske system, mens det i teenageårene er flest piger, der kommer i kontakt med det psykiatriske system. Det kan skyldes, at pigernes ADHD ofte først bliver tydelig omkring puberteten eller senere, når omgivelsernes krav til organisering og selvstændighed stiger.

# data[].attributes.body
Det er altså fortsat usikkert, hvor tidligt børn har symptomer på ADHD, som kan differentieres fra normaludviklingen. Indtil videre tyder det dog på, at nogle børn, der senere diagnosticeres med ADHD, kan være mere temperamentsfulde og aktive allerede fra spædbarnsalderen.